જેમના કુદરતી વેવી હેર નથી તેઓ પોતાના વેવને પર્મનન્ટ પણ કરી શકે છે જેમાં નાની ટ્રીટમેન્ટની જરૂર પડે છે. એના વિશે જણાવતાં બ્યુટિશ્યન જયા સોલંકી કહે છે, ‘જેમના વાળ કુદરતી રીતે વેવ નથી તેઓ પોતાના વાળમાં પર્મનન્ટ વેવ લુક આપી શકે છે. એમાં અમે વાળમાં એક લોશન લગાડીએ છીએ. આ લોશન ટેમ્પરરીથી અલગ હોય છે. વાળમાં લોશન લગાડ્યા પછી હૉટ રોલર અથવા ટૉન્ગ મશીન દ્વારા વાળને વાળવામાં આવે છે જેમાં વાળને અડધોથી પોણો કલાક સુધી રાખીએ છીએ.’